સૌરાષ્ટ્રમાં કૃષ્ણ જન્મના વધામણા, રાત્રે 12 વાગે મંદિરો જયશ્રી કૃષ્ણના નાદથી ગુંજી ઉઠ્યા રાજકોટ: જન્માષ્ટમીના તહેવારનું સૌરાષ્ટ્રમાં અનેરૂ મહત્વ હોય છે. લોકો કૃષ્ણ ભક્તિના રંગે રંગાઇ ગયા હોય તેમ દિવસભર મંદિરોમાં ભક્તોની ભીડ જોવા મળી હતી. કૃષ્ણનગરી દ્વારકાનો નજારો અલૌકિક હતો. નીચેથી શિખર સુધી રંગબેરંગી રોશનીથી મંદિર ઝગમગી ઉઠ્યું છે. રાત્રે 12 વાગે કૃષ્ણ જન્મના વધામણા કરવામાં આવ્યા હતા અને નંદ ઘેર આનંદ ભયો જય કનૈયાલ લાલ કી, જયશ્રી કૃષ્ણના નાદથી સૌરાષ્ટ્રભરના મંદિરો ગુંજી ઉઠ્યા હતા.જૂનાગઢમાં રાધા દામોદરજી મંદિરમાં કૃષ્ણજન્મની ઉજવણીમાં માનવ મહેરામણ ઉમટ્યુંજૂનાગઢમાં ગિરનાર રોડ પર આવેલા રાધા દામોદરજી મંદિર ખાતે જન્માષ્ટમીની ઉજવણી કરવામાં આવી હતી. આખો દિવસ મંદિરમાં ભક્તોની ભીડ જોવા મળી હતી. કૃષ્ણ જન્મના વધામણાની ઉજવણીમાં પણ મોટી સંખ્યામાં મંદિરમાં દર્શન માટે ભક્તોના લાંબી લાઇનો લાગી હતી. આ પ્રસંગે ઠાકોરજી સમક્ષ વિષ્ણુ યાગ યજ્ઞ, પંચામૃત સ્નાન અને બાદમાં પુષ્ટિ સંપ્રદાયની પરંપરા મુજબની નંદોત્સવની ઉજવણી કરવામાં આવી હતી.પોરબંદર, ભાવનગર, જામનગર, ગિર સોમનાથમાં ઉજવણીપોરબંદરના માધવપુરમાં માધવરાયજી મંદિર ખાતે કૃષ્ણજન્મના વધામણા કરવામાં આવ્યા હતા. આ ઉપરાંત ભાવનગર, જામનગર, ગિર સોમનાથ, મોરબી સહિતના જિલ્લાઓમાં મંદિરોમાં કૃષ્ણજન્મના વધામણા કરવામાં આવ્યા હતા.